67
1 KOT en kotin maki on kit, o kotin kapaia kin kit. A kotin kamaraine kin kit, jilan i.
2 Pwe japwilim a al akan me janjaleda nin jappa o ren men liki kan a maur.
3 Main Kot, wei kan pan kapina komui, wei kan karoj pan kapina komui.
4 Wei kan pan peren kida o nijinij, pwe kom kin kotin kapun on wei kan ni tiak pun, o kom kotin kaunda aramaj akan nin jappa.
5 Main Kot, wei kan pan kapina komui, wei kan karoj pan kapina komui.
6 Jap o kin kapwaiada a tuka kan. Kot pan kotin kapai kit ada, at Kot.
7 Kot pan kotin kapai kit ada, o toun jappa karoj pan majak i!